बाली दा अजैं इक साल बाकी हा तां ओबी स्हारा त्रोड़ियै गेई उठी मरने थुआं पैह्लें इक दिन अपनी बाहीं दा नैंत खोलियै दित्ता हा ते बोली ही लै बेटा इयै नैन्त मैं तेरे गित्तै बचाइयै हुनै तगर रक्खी सकी आं। इसगी बेची-बटियै कम्म चलायां। मेरा तित्थ-बार भाएं नेईं करेआं पर अपनी पढ़ाई पूरी करेआं।" उसलै बाली उप्पर इक बज्रपात होआ हा, ओ संसारै च इकला रेह्मी गेआ। मनै गी स्हारा देने आला बी आपूं गै हा सै अपने मनै गी उस समझाइयै मन उसलै पत्थरै आला लेखा निग्गर करी लैता हा।